hotchpotch/miracl-hf-unified huggingface dataset:
Rasuwan piirikunta
Rasuwan piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeen pohjoisosissa.
Piirikunta rajautuu pohjoisessa Kiinan Tiibetin autonomiseen alueeseen. Nepalin piirikunnista naapureita ovat Sindhupalchok ja Nuwakot etelässä sekä Dhading lännessä.
Rasuwassa kirjattiin asuvan vuonna 2011 yhteensä 9 778 perhekuntaa ja kaikkiaan 43 300 ihmistä. Piirikunnan pinta-ala on 1 544 neliökilometriä ja asukastiheys 28 as./km. Hallinnollinen keskus on Dhunchen kylä.
Luonnonmaantieteellisesti piirikunta ryhmitellään tavallisesti osaksi Nepalin Keskistä vuoristovyöhykettä. Tarkemmassa kasvillisuusvyöhykejaottelussa piirikunnasta 1,2 % voidaan luokitella ylempään trooppiseen, 11,4 % subtrooppiseen, 20,8 % lauhkeaan, 20,0 % subalpiiniseen, 11,8 % alpiiniseen, 2,0 % Trans-Himalajan ja 32,9 % ylempään vuoristovyöhykkeeseen (nival zone) sekä hieman (0,0 %) vesistöihin kuuluvaksi.
Rasuwan piirikunta oli yksi suhteellisesti pahiten kärsineitä seutuja 25. huhtikuuta 2015 sattuneessa maanjäristyksessä. Piirikunnan rakennuksista yli 80 prosenttia raportoitiin tuhoutuneiksi. Piirikunnassa esiintyi lumi- ja maanvyöryjä, jotka hautasivat alleen laajimmillaan kokonaisia kyliä ja jopa 250 henkeä kerralla (Langtangin seudulla).
Fritz Hansen
Fritz Hansen, tunnettu myös nimellä Republic of Fritz Hansen, on tanskalainen huonekalujen valmistaja. Se tuottaa tunnettujen tanskalaisten kalustemuotoilijoiden huonekaluja; heihin kuuluvat Arne Jacobsen (1902–1971), Poul Kjærholm (1929–1980), Hans J. Wegner (1914–2007) ja Piet Hein (1905–1996). Fritz Hansen tekee yhteistyötä myös muunmaalaisten nykysuunnittelijoiden kuten Hiromichi Konnon, Cecilie Manzin ja Kasper Salton kanssa.
Yrityksen perusti puuseppä Fritz Hansen vuonna 1872. Vuonna 1915 hän esitteli ensimmäisen höyryn avulla puusta taivutetun tuolinsa. Vuonna 1934 hän aloitti yhteistyön Arne Jacobsenin kanssa, tuloksena muun muassa klassikkotuolit "Muurahainen" (1952), "7" (1955), "Muna" (1958) ja "Joutsen" (1958). Vuonna 1982 Fritz Hansen hankki oikeudet useimpien Poul Kjærholmin kalusteiden valmistamiseen.
Henryk Górecki: String Quartet No. 3 (’...songs are sung’)
Henryk Górecki: String Quartet No. 3 (’...songs are sung’) on yhdysvaltalaisen jousikvartetti Kronos Quartetin albumi, joka julkaistiin vuonna 2007 levymerkillä Nonesuch Records. Levyllä kuullaan puolalaisen Henryk Góreckiin teoksia.
Kaikki sävellykset Henryk Górecki.
Kronos Quartet Plays Sigur Rós
Kronos Quartet Plays Sigur Rós on yhdysvaltalaisen jousikvartetti Kronos Quartetin albumi, joka julkaistiin vuonna 2007 levymerkillä Nonesuch Records. Levyllä kuullaan islantilaisen Sigur Rósin kappale Flugufrelsarinn ja Yhdysvaltain kansallislaulu The Star-Spangled Banner.
Terry Riley: The Cusp of Magic
Terry Riley: The Cusp of Magic on yhdysvaltalaisen jousikvartetti Kronos Quartetin ja kiinalaisen Wu Man albumi, joka julkaistiin vuonna 2008 levymerkillä Nonesuch Records. Levyllä kuullaan yhdysvaltalaisen Terry Rileyin teoksia.
Kaikki sävellykset Terry Riley.
Eerika Jouppila
Eerika Jouppila (s. 1993 Ilmajoki) on suomalainen trampoliinivoimistelija. Hän on edustanut Lakeuden taitovoimistelijoita, Espoon telinetaitureita ja Bouncea.
Eerika aloitti voimistelun 6-vuotiaana. Omaksi lajiksi vakiintui trampoliinivoimistelu vuonna 2006. Maajoukkueesen hän pääsi vuonna 2007.
Aleksi Tarvonen
Aleksi Tarvonen (s. 19. heinäkuuta 1994 Kotka) on suomalainen jalkapalloilija, joka edustaa Veikkausliigassa pelaavaa Ilvestä. Hän on pelipaikaltaan vasen laitahyökkääjä.
Tarvonen pelasi vuosina 2010–2013 KTP:ssä Kakkosta ja Kolmosta yhteensä 71 ottelua, joissa hän teki kahdeksan maalia. Kaudella 2014 hän edusti Ykkösessä pelannutta FC KTP:tä, muttei päässyt kauden aikana kertaakaan kentälle. Ensiesiintymisensä Veikkausliigassa Tarvonen teki 19. huhtikuuta 2015, kun KTP hävisi kotiottelun Kuopion Palloseuralle 0–1. Elokuussa 2015 hänet valittiin Veikkausliigan kuukauden joukkueeseen. Hän jatkoi uraa FC KTP:ssä seuran pudottua ensin Ykköseen ja edelleen Kakkoseen.
Giorgi Ositašvili
Giorgi Ositašvili (s. 13. maaliskuuta 1985) on georgialainen jalkapalloilija, joka edustaa kaudella 2018 Kakkosessa pelaavaa Tampereen Pallo-Veikkoja. Hän on pelipaikaltaan vasen laitapuolustaja.
Ositašvili pelasi kaudella 2006–2007 Georgian pääsarjassa Umaghlesi Ligassa 18 ottelua edustaen Merani Tbilisiä. Hän on pelannut lisäksi maan toisella sarjatasolla 44 ja kolmannella sarjatasolla 29 ottelua. Ositašvili siirtyi georgialaisesta Kiziki Sighnaghista Suomen Kakkosessa pelanneeseen FC Kuusankoskeen kaudeksi 2008 ja pelasi kauden aikana 23 ottelua. Vuosina 2009–2014 Ositašvili pelasi 133 Ykkösen ottelua KooTeePeessä ja sen seuraajassa KTP:ssä. Ensiesiintymisensä Suomen pääsarjassa Veikkausliigassa hän teki 12. huhtikuuta 2015, kun KTP pelasi 1–1 päättyneen vierasottelun FC Lahtea vastaan.
HMS Draken (Dra)
HMS Draken (tunnus Dk ja Dra) oli Ruotsin laivaston Draken-luokan sukellusvene.
Alus tilattiin Malmöstä Kockums Mekaniska Verkstad AB:lta ja sen köli laskettiin vuonna 1957. Alus laskettiin vesille 1. huhtikuuta 1960 ja se liitettiin laivastoon 4. huhtikuuta 1962.
Alus poistettiin palveluksesta 1. heinäkuuta 1982 ja se romutettiin seuraavana vuonna Landskronassa.
HMS Gripen (Gri)
HMS Gripen (tunnus Gr ja Gri) oli Ruotsin laivaston Draken-luokan sukellusvene.
Alus tilattiin Karlskronan laivastontelakalta ja sen köli laskettiin 1958. Alus laskettiin vesille 31. toukokuuta 1960 ja se liitettiin laivastoon 28. huhtikuuta 1962.
Alus poistettiin palveluksesta 1. heinäkuuta 1982 ja se romutettiin 1989 Karlskronassa.
Philip Njoku
Philip Njoku (s. 3. kesäkuuta 1996) on nigerialainen jalkapalloilija, joka edustaa kaudella 2015 Veikkausliigassa pelaavaa FC Interiä. Hän on pelipaikaltaan hyökkääjä.
Njoku teki ensiesiintymisensä Veikkausliigassa 12. huhtikuuta 2015, kun Inter pelasi 1–1-kotitasapelin SJK:ta vastaan. Hän teki ottelussa joukkueensa maalin. Maali oli Veikkausliigan kauden ensimmäinen.
Jumala (islam)
Islaminuskoisten Jumalasta käytetään usein arabiankielistä nimeä Allah (). Allah ei kuitenkaan ole erisnimi, vaan sanalla voidaan viitata myös muiden uskontojen jumaliin.
Islaminuskossa Jumala loi ihmisen, ja koko ihmiskunta palaa Jumalan luokse. Koraani oli profeettaketjun viimeinen ilmoitus, jonka avulla hän puuttui ihmiskunnan historiaan. Jumala ilmestyi Koraanin kautta, mutta silti hän pysyi täysin tuntemattomana. Koraanin ydinsanoma on Jumalan ykseys, tawḥīd. Islaminuskossa elämä on merkityksetöntä, mikäli se ei suuntaudu Jumalaan ja kuolemanjälkeiseen elämään. Uskosta Jumalaan seuraa usko rangaistukseen tai palkitsemiseen tuonpuoleisessa.
Islamin mukaan Jumala on ilmoittanut itsensä ihmiskunnalle historian saatossa profeettojen ja pyhien kirjojen avulla. Aikaisempiin profeettoihin, kuten Abrahamiin, Nooaan ja Jeesukseen, viitataan Koraanissa toistuvasti. Islaminuskossa Abraham oli Arabiassa elänyt uskonperustaja, joka harjoitti alkumonoteismia, hanif. Kukin profeetta hänen jälkeensä vahvisti Jumalan ylintä valtaa kautta historian.
Koraani antaa Jumalan eri ominaisuuksille 99 nimeä, mutta ne kaikki edellyttävät, että Jumala on yksi ja tuntematon. Koraanissa kuvaillaan jatkuvasti Jumalan ykseyttä, anteliaisuutta ja armoa. Monoteismi on ehdotonta. Jumala on antanut elämän ja herättää ihmisen kuolleista. Jumala on Armollinen, al-Rahman. Vastineeksi armosta Jumala tahtoo tunnustuksen ettei ole ketään Hänen kaltaistaan. Jumalan rakkauden teema ei ole Koraanissa niin vahva kuin armeliaisuus. Jumala on Rakastava, al-Wadud. Jumala rakastaa vastatakseen ihmisen kunnioitukseen.
Yhteen Jumalaan uskovat ja hänen tahtoonsa alistuvat saavat palkkion paratiisissa kuoleman jälkeen. Koraani ilmaisee Jumalan kaikkivoipuuden, mutta myös sallii ihmisen vapaan tahdon. Jumalan vertaaminen ihmisiin on kiellettyä samaistumisen pelosta. Ibn Arabi tulkitsi islamilaisen uskontunnustuksen ensimmäistä lausetta "lā ʾilāha ʾillā 'llāh" (لا إله إلا الله; ei ole muuta jumalaa kuin Jumala) siten, että Jumala on kaikki ja kaikki on Jumala; että ainoa olevainen on Jumala. Tätä suufilaista panteistista käsitystä eivät sunnalaiset täysin hyväksy.
Atsuleeni
Atsuleeni (CH) on aromaattisiin hiilivetyihin kuuluva orgaaninen yhdiste. Atsuleeni on rakenteeltaan ja ominaisuuksiltaan poikkeuksellinen yhdiste.
Huoneenlämpötilassa atsuleeni on tummansinistä tai vihreätä kiteistä ainetta. Se ei liukene veteen, mutta liukenee väkeviin happoliuoksiin ja moniin orgaanisiin liuottimiin kuten etanoliin, dietyylieetteriin ja bentseeniin.
Atsuleenin rakenteen voidaan katsoa koostuvan yhteensulautuneista syklopentadieeni- ja sykloheptatrieenirenkaista. Atsuleeni on aromaattinen yhdiste (10 π-elektronia ja tasomainen) ja sen resonanssimuodossa jokaisella hiiliatomilla on erilainen elektronitiheysjakautuma. Röntgensäde- ja elektronidiffraktiomittausten perusteella renkaiden jakaman yhteisen sidoksen pituus on huomattavasti muita sidoksia suurempi, mikä viittaa tällä sidoksella olevan huomattavan yksöissidosluonteen. Yhdisteen dipolimomentti on 0,8 D ja viisiatominen rengas on negatiivisesti varautunut ja siten nukleofiilinen ja seitsenatominen rengas on positiivisesti varautunut ja elektrofiilinen. Elektrofiiliset aromaattiset substituutiot tapahtuvat helposti viisiatomiseen renkaaseen 1- ja 3-asemiin.
Atsuleenin synteesin ensimmäisessä vaiheessa 2,4-dinitroklooribentseeni ja pyridiini reagoivat nukleofiilisella aromaattisella substituutiolla muodostaen 1-(2,4-dinitrofenyyli)pyridiniumkloridia. Tämä välituote reagoi dimetyyliamiinin kanssa Zincke-reaktiolla, jolloin pyridiinin rengasrakenne avautuu ja muodostuu pentametiinisyaniinijohdannainen, joka reagoi syklopentadieenin kanssa muodostaen fulveenijohdannaisen. Tämä fulveeni reagoi elektrosyklisellä reaktio muodostaen rengasrakenteen ja renkaansulkeutumista seuraava dimetyyliamiinin eliminaatio johtaa atsuleenin muodostumiseen.
Marraskuun sosialistit
Marraskuun sosialistit oli nimitys, jota käytettiin vuoden 1905 suurlakon jälkeen Suomen sosialidemokraattiseen puolueeseen liittyneistä nuorista akateemisista henkilöistä. Heidän mukaansa sosialismi oli tiede, jonka avulla voitiin toteuttaa lopullisena ja välttämättömänä yhteiskuntamallina pidetty sosialistinen yhteiskunta. Marraskuun sosialistit muodostivat puolueen niin sanotun "älymystösiiven", jonka esikuvana olivat böömiläissyntyisen sosiaalidemokraatin Karl Kautskyn luokkataisteluun pohjautuvat teoriat. Niiden mukaan kaikkea yhteistyötä omistavan luokan kanssa oli vältettävä.
Marraskuun sosialistit olivat alun perin maaliskuussa 1905 perustetun Ylioppilaiden sosialidemokraattisen yhdistyksen jäseniä, jonka ydinryhmään kuuluivat Otto Wille Kuusinen, Edward Gylling, Yrjö Sirola ja Sulo Wuolijoki. Suurlakon päätyttyä marraskuussa 1905 yhdistykseen kuuluneet ylioppilaat liittyivät sosiaalidemokraattiseen puolueeseen. Ylioppilaiden lakkokomitean johtohahmona toiminut Kuusinen tosin oli liittynyt puolueeseen jo vuotta aikaisemmin. Joulukuussa 1905 he perustivat poliittisen toimintansa pääfoorumiksi Sosialistisen Aikakauslehden, jonka päätoimittajaksi tuli Gylling, toimitussihteeriksi Kuusinen sekä kahdeksi muuksi vakituiseksi toimittajaksi Sirola ja Wuolijoki. Vuoden 1908 vaaleissa kaikki neljä valittiin eduskuntaan. Muita Marraskuun sosialisteja olivat muun muassa Severi Alanne, Martti Kovero, Kullervo Manner, Mikko Uotinen ja Wäinö Wuolijoki. Myöhemmin monet heistä liittyivät niin sanottuihin ""siltasaarelaisiin"".
HMS Södermanland (Söd)
HMS Södermanland (tunnus Söd) on Ruotsin laivaston sukellusvene. Alus tilattiin osana Västergötland-luokkaa, mutta muutostöiden jälkeen se luokiteltiin Södermanland-luokan alukseksi. Alus on edelleen palveluksessa vuonna 2015.
Alus tilattiin 1981 Kockumsilta Malmöstä. Malmön telakka valmisti aluksen rungon keskiosan ja Karlskronavarvet keulan ja perän. Aluksen köli laskettiin vuonna 1985 ja se laskettiin vesille 12. huhtikuuta 1988. Alus liitettiin laivastoon 21. huhtikuuta 1989.
Alus modernisoitiin vuodesta 2002 alkaen asentamalla Strirling AIP -moduli sen runkoon. Aluksen pituus kasvoi 60,4 metriin ja uppouma 1 400 tonniin. Samalla miehistöntarve laski kahteenkymmeneen.
Henrik Ødegaard
Henrik Ødegaard (s. 12. helmikuuta 1988 Asker) on norjalainen jääkiekkoilija, pelipaikaltaan puolustaja. Hän edustaa GET-ligaenissa pelaavaa Lørenskog IK:ta.
Ødegaard pelasi Pohjois-Amerikassa kauden 2013–2014. Pääasiassa hän pelasi CHL:n Missouri Mavericksissä, ja yhden ottelun AHL:n Chicago Wolvesissa. Muilla kausilla Ødegaard on pelannut kotimaansa pääsarjassa.
Norjan maajoukkueessa Ødegaard on pelannut neljissä MM-kisoissa sekä kerran olympiaturnauksessa.
HMS Östergötland (Ögd)
HMS Östergötland (tunnus Ögd) on Ruotsin laivaston sukellusvene. Alus tilattiin osana Västergötland-luokkaa, mutta muutostöiden jälkeen se luokiteltiin Södermanland-luokan alukseksi. Alus on edelleen palveluksessa vuonna 2015.
Alus tilattiin 1981 Kockumsilta, jonka Malmön telakka valmisti aluksen rungon keskiosan ja Karlskronavarvet keulan ja perän. Aluksen köli laskettiin 1986 ja se laskettiin vesille 9. joulukuuta 1988. Alus liitettiin laivastoon 10. tammikuuta 1990.
Alus modernisoitiin vuodesta 2002 alkaen asentamalla Strirling AIP -moduli sen runkoon. Aluksen pituus kasvoi 60,4 metriin ja uppouma 1 400 tonniin. Samalla miehistöntarve laski kahteenkymmeneen.
Daniel Sørvik
Daniel Sørvik (s. 11. maaliskuuta 1990 Oslo) on norjalainen jääkiekkoilija, pelipaikaltaan puolustaja. Hän edustaa kotimaansa pääsarjassa GET-ligaenissa pelaavaa Vålerengaa.
Sørvikin veli Andrè Sørvik on myös jääkiekkoilija.
Sørvik on pelannut koko uransa kotimaansa pääsarjassa, ensin Furusetissa ja vuodesta 2009 lähtien Vålerengassa.
Norjan maajoukkueessa Sørvik on pelannut kolmessa MM-turnauksessa sekä kerran olympiaturnauksessa.
Lerkendal Stadion
Lerkendal Stadion on jalkapallostadion Trondheimin kaupungissa Norjassa. Vuonna 1947 avatulle stadionille mahtuu nykyisessä muodossaan 21 166 katsojaa. Stadion tunnetaan parhaiten Rosenborg BK:n kotikenttänä.
Stadionin katsojaennätys 28 569 on vuodelta 1985, Norjan mestaruuden ratkaisseesta ottelusta Lillestrømiä vastaan.
Petri Kivimäki
Petri Kivimäki (syntynyt 22. maaliskuuta 1978, Helsinki) on suomalaisen yhtyeen Hay and Stonen kitaristi. Vuodesta 2009 Kivimäki on toiminut myös Vesterinen Yhtyeineen -yhtyeen yhtenä kitaristina.
Sebastian Dahm
Sebastian Dahm (s. 28. helmikuuta 1987 Kööpenhamina) on tanskalainen jääkiekkomaalivahti, joka edustaa kotimaansa pääsarjassa Metal Ligaenissa pelaavaa Rødovre Mighty Bullsia. 182 senttimetriä pitkä ja 80 kilogrammaa painavan Dahmin hanskakäsi on vasen.
Dahm on edustanut Rødovre Mighty Bullsia kaudesta 2010–2011 asti. Samalla kaudella hän pelasi myös esbjergiläisessä EfB Ishockeyssä. NHL-varaukseton Dahm vietti Pohjois-Amerikassa viisi kautta vuosina 2005–2006 pelaten parhaimmillaan AHL-seura Syracuse Crunchissa 24 ottelua.
Tanskan nuorten maajoukkueitakin edustanut Dahm on pelannut Tanskan jääkiekkomaajoukkueessa kaudesta 2008–2009 alkaen. Tanskan MM-kisajoukkueessa hän on ollut mukana kuudesti, vuosina 2009, 2013, 2014, 2015, 2016 ja 2017.
Ødegaard
Ødegaard, Odegaard, Ødegard tai Ødegård on pääosin Norjassa käytössä oleva sukunimi. Nimi juontaa juurensa norjan kielen sanoihin "øde" ja "gård", jotka tarkoittavat autiota ja maatilaa. Nimi "Ødegård" tarkoittaa siis autiota maatilaa. Nimi on muun muassa seuraavien henkilöiden sukunimi:
Jonas Djupvik Løvlie
Jonas Djupvik Løvlie (s. 14. lokakuuta 1990 Oslo) on norjalainen jääkiekkoilija, pelipaikaltaan hyökkääjä. Hän edustaa Ruotsin toiseksi korkeimmalla sarjatasolla Allsvenskanissa pelaavaa Södertäljeä.
Ennen siirtoaan Ruotsiin Løvlie pelasi kotimaassaan I-divisioonan Manglerudissa sekä korkeimmalla tasolla GET-ligaenin Sparta Sarpsborgissa. Norjan maajoukkueessa Løvlie on pelannut kaksissa MM-kisoissa.
Mesoplaneetta
Mesoplaneetta on planeetta, jonka läpimitta on 1 000–5 000 km.
Mesoplaneetta on Cerestä suurempi, mutta Merkuriusta pienempi. Pluto on mesoplaneetta, niin kuin suurimmat Kuiperin vyöhykkeen kohteet. Monet ulkoplaneettojen kuut ovat mesoplaneetan kokoisia. Osa mesoplaneetoista on myös alimaita. Toisaalta osa mesoplaneetoista on kääpiöplaneettoja.
Roy Johansen
Roy Einar Johansen (s. 27. huhtikuuta 1960 Oslo) on norjalainen jääkiekkovalmentaja sekä entinen pelaaja. Hän on toiminut vuodesta 2001 lähtien Norjan jääkiekkomaajoukkueen päävalmentajana.
Johansenin alaisuudessa Norja on onnistunut vakiinnuttamaan paikkansa MM-kisojen ylimmällä tasolla, parhaana saavutuksena kuudes sija vuoden 2011 MM-kisoissa.
Omalla peliurallaan keskushyökkäjänä pelannut Johansen edusti pääasiassa Vålerengaa. Norjan maajoukkueessa Johansen pelasi muun muassa kaksissa talviolympialaisissa, vuonna 1988 Calgaryssä sekä kotikisoissa Lillehammerissa 1994.
Sindhupalchokin piirikunta
Sindhupalchokin piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeen pohjoisosissa.
Piirikunta rajautuu pohjoisessa Kiinan Tiibetin autonomiseen alueeseen. Nepalin piirikunnista naapureita ovat Dolakha idässä, Kavrepalanchok etelässä, Kathmandu lounaassa, Nuwakot lännessä ja Rasuwa luoteessa.
Sindhupalchokin piirikunnassa asui vuonna 2011 yhteensä 66 688 perhekuntaa ja kaikkiaan 287 798 ihmistä. Piirikunnan pinta-ala on 2 542 neliökilometriä ja asukastiheys 113 as./km. Hallinnollinen keskus on toukokuussa 2014 kaupungin asemaan nostettu Chautara.
Sindhupalchokin piirikunta kärsi pahoin 25. huhtikuuta 2015 sattuneessa maanjäristyksessä. Ainakin kahden voimakaan jälkijäristyksen keskukset (M6,7/ 26.4.2015 ja M7,3/ 12.5.2015) osuivat piirikunnan alueelle tuhoja aiheuttaen. Piirikunnan rakennuksista jopa 90 prosenttia raportoitiin tuhoutuneiksi. Järistyksen jäljiltä oli 4. toukokuuta mennessä raportoitu ainakin 3 360 ihmishengen menetys piirikunnassa. Kuolonuhrien määrä oli suurin kaikista Nepalin piirikunnista.
Piirikunnan kautta kulkee Kathmandusta Kiinan rajalle johtava Aranikon valtatie (H3), joka on Nepalin tärkein maantieyhteys Kiinaan. Huhtikuun 2015 maanjäristyksessä maantiellä tapahtui monia ihmishenkiä vaatineita maanvyörymiä.
Luonnonmaantieteellisesti piirikunta ryhmitellään usein Nepalin Keskiseen vuoristovyöhykkeeseen kuuluvaksi. Tarkempi jaottelu kertoo paremmin piirikunnan monimuotoisuudesta. Sen mukaan piirikunnasta 6,0 % kuuluu ylempään trooppiseen, 37,2 % subtrooppiseen, 24,5 % lauhkeaan, 15,1 % subalpiiniseen ja 7,8 % alpiiniseen kasvillisuusvyöhykkeeseen sekä 9,1 % ylempään vuoristovyöhykkeeseen (nival zone). Alueesta 0,4 % on vesistöjen peitossa.
Roope Kostiainen
Roope Kostiainen (s. 22. toukokuuta 1995 Tampere) on suomalainen jalkapalloilija, joka edustaa Veikkausliigassa pelaavaa Tampereen Ilvestä. Hän on pelipaikaltaan hyökkääjä.
Kostiainen on Tampereen Ilveksen kasvatti. Kaudella 2014 hän oli Ilveksen reservijoukkueen paras maalintekijä 17 ottelussa 18 maalillaan, kun joukkue voitti Nelosen lohkonsa. Kostiainen teki ensiesiintymisensä Ilveksen edustusjoukkueessa Liigacupissa 2015. Pääsarjadebyyttinsä hän teki toukokuussa 2015 Rovaniemen Palloseuraa vastaan, tullen vaihdosta kentälle.
Vigdis Hjorth
Vigdis Hjorth (s. 19. heinäkuuta 1959 Oslo) on norjalainen kirjailija.
Hjorth on suorittanut kandidaatintutkinnon aineinaan aatehistoria, valtiotiede ja kirjallisuustiede ja aloittanut kirjallisuushistorian maisteriopinnot. Hän on työskennellyt Norjan radion lastenradiossa toimittajana ohjelmassa "Barnetimeboka" (1989 ja 1991).
Hjorthin teoksia on käännetty useille kielille, kuten tanskaksi, islanniksi, ruotsiksi, saksaksi, venäjäksi ja ukrainaksi. Suomeksi on ilmestynyt vuonna 1987 hänen teoksensa "Jyrki + Anne on totta".
Hjorthilla on kolme lasta ja hän asuu Nesøyassa Askerissa. Hän on aiemmin asunut Kööpenhaminassa, Bergenissä, Sveitsissä ja Ranskassa.
Hän sai vuonna 2009 liikennerikkomuksesta 30 päivän vankeustuomion, ja se sai hänet kirjoittamaan kirjan "Tredve dager i Sandefjord".
Rico Strieder
Rico Strieder (s. 6. heinäkuuta 1992 Dachau) on saksalainen jalkapalloilija, joka edustaa Bundesliigassa pelaavaa Bayern Müncheniä. Hän pelaa pääosin seuran kakkosjoukkueessa. Pelipaikaltaan oikeajalkainen Strieder on puolustava keskikenttäpelaaja.
Strieder on Bayern Münchenin kasvatti. Hän on pelannut seuran kakkosjoukkueessa vuodesta 2011 lähtien. Otteluita on kertynyt 92 ja maaleja kolme kappaletta. Debyyttinsä seuran ykkösjoukkueen paidassa Bundesliigassa Strieder teki toukokuussa 2015 Bayer Leverkusenia vastaan pelaamalla koko ottelun.
Vico Magistretti
Vico Magistretti (6. lokakuuta 1920 Milano – 19. syyskuuta 2006) oli italialainen arkkitehti ja teollinen muotoilija, joka tunnettiin erityisesti huonekaluistaan ja valaisimistaan.
Milanolaisen arkkitehtisuvun vesaksi syntynyt Vico Magistretti aloitti isoisänsä ja isänsä ammattiin opiskelun Politecnico di Milanossa 1930, mutta joutui sotaan. Hän karkasi asepalveluksesta ja asui maanpakolaisena Sveitsissä. Siellä hän opiskeli Lausannen italiankielisillä yliopistokursseilla ja tapasi esikuvakseen muodostuneen humanistiarkkitehti Ernesto Nathan Rogersin. Hän pääsi mukaan arkkitehtiryhmään, joka suunnitteli sodassa vaurioituneen Milanon QT8-kaupunginosan uudelleenrakentamista. Magistretti vastasi alueen runolliseksi kuvatun pyöreän kirkon suunnittelusta yhdessä Mario Tedeschin kanssa.
Magistretti valmistui arkkitehdiksi 1945 ja työskenteli sitten isänsä toimistossa yhdessä arkkitehti Paolo Chessan kanssa. Milanon kaupunkisuunnittelutehtävistä hän siirtyi 1950-luvulla vähitellen sarjatuotettujen huonekalujen ja valaisinten suunnittelijaksi, tilaajinaan erityisesti Cassina mutta myös Artemide, suomalainen Asko, Fritz Hansen, Kartell, Oluce ja Schiffini. Hänen ensimmäisiä menestystuotteitaan oli Cassinalle suunniteltu olkipunosta käyttävä "Carimate"-tuoli, jossa yhdistyivät maalaisperinne ja urbaani hienostuneisuus ja jossa nähdään myös skandinaavisia vaikutteita.
Vico Magistretti sai Compasso d'Oro -palkinnon 1967 ja 1979 ja lisäksi muun muassa kultamitalin vuoden 1951 Milanon triennaalissa ja Grand Prix’n vuoden 1954 triennaalissa. Kaksitoista hänen työtään on otettu New Yorkin modernin taiteen museon kokoelmiin. Magistretti opetti Lontoon Royal College of Art -oppilaitoksessa ja Milanon Domus-akatemiassa.
Mathias Trettenes
Mathias Trettenes (s. 8. marraskuuta 1993 Stavanger) on norjalainen jääkiekkoilija, pelipaikaltaan keskushyökkääjä. Hän edustaa GET-ligaenissa pelaavaa Stavanger Oilers.
Trettenes pelasi vuosina 2009–2011 monien muiden norjalaisten kiekkolupausten tavoin Ruotsissa, MODO:n junioreissa. Hän palasi kaudeksi 2011–2012 kotimaahansa, ja debytoi GET-ligaenissa Stavanger Oilersin paidassa.
Miesten arvokisoihin Trettenes valittiin ensimmäistä kertaa vuoden 2015 MM-kisoihin.
Niklas Roest
Niklas Roest (s. 3. elokuuta 1986 Oslo) on norjalainen jääkiekkoilija, pelipaikaltaan vasen laitahyökkääjä. Hän edustaa kotimaansa pääsarjatasolla GET-ligaenissa pelaavaa Sparta Sarpsborgia.
Roestin kasvattajaseura on Manglerud Star. Kaudella 2013–2014 hän pelasi Ruotsin toiseksi korkeimmalla sarjatasolla Allsvenskanissa BIK Karlskogan joukkueessa, ja teki 37 runkosarjaottelussa tehot 3+8=11.
Norjan maajoukkueessa Roest on pelannut kolmissa MM-kisoissa sekä vuoden 2014 olympiaturnauksessa.
Andreas Stene
Andreas Stene (s. 1. maaliskuuta 1991 Oslo) on norjalainen jääkiekkoilija, pelipaikaltaan keskushyökkääjä. Hän edustaa kotimaansa pääsarjatasolla GET-ligaenissa pelaavaa Vålerengaa, joka on myös hänen kasvattajaseuransa.
Kaudella 2010–2011 Stene pelasi Pohjois-Amerikan WHL-junioriliigan Kelowna Rocketsissa. Hän teki runkosarjassa 55 ottelussa tehot 2+14=16.
Norjan maajoukkueessa Stene on pelannut kaksissa MM-kisoissa.
Nuwakotin piirikunta
Nuwakotin piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeellä, pääkaupunki Kathmandun pohjoispuolella.
Piirikunta rajautuu pohjoisessa Rasuwan, idässä Sindhupalchokin, etelässä Kathmandun ja lännessä Dhadingin piirikuntaan.
Nuwakotissa asui vuonna 2011 yhteensä 59 215 perhekuntaa, joihin kuului 277 471 ihmistä. Piirikunnan pinta-ala on 1 121 neliökilometriä ja asukastiheys 248 as./km. Hallinnollinen keskus on Bidurin kaupunki (26 750 as., 2011).
Luonnonmaantieteellisesti piirikunta ryhmitellään osaksi Nepalin Keskistä kumpuvyöhykkettä. Tarkemmassa jaottelussa piirikunnasta 28,6 % sisällytetään ylempään trooppiseen, 50,8 % subtrooppiseen, 13,4 % lauhkeaan, 3,9 % subalpiiniseen ja 1,3 % alpiiniseen kasvillisuusvyöhykkeeseen sekä 0,3 % ylempään vuoristovyöhykkeeseen (nival zone) ja 1,7 % vesistöihin kuuluvaksi.
Nuwakotin piirikunta oli yksi pahoin kärsineitä seutuja 25. huhtikuuta 2015 sattuneessa maanjäristyksessä. Piirikunnan rakennuksista yli 80 prosenttia raportoitiin tuhoutuneiksi.
Oheiset kuvat ovat ajalta ennen kevään 2015 maanjäristystä.
Nii Lamptey
Nii Odartey Lamptey (s. 10. joulukuuta 1974 Tema) on ghanalainen uransa jo päättänyt jalkapalloilija. Pelipaikaltaan Lamptey oli hyökkäävä keskikenttäpelaaja. Lamptey pelasi myös Ghanan jalkapallomaajoukkueessa. Lamptey on toiminut ghanalaisen Sekondi Wise Starsin apuvalmentajana vuodesta 2009 alkaen.
Lamptey siirtyi 15-vuotiaana vuonna 1990 Belgian liigan RSC Anderlechtiin, jossa hän voitti maan mestaruuden kausilla 1990-1991 ja 1992-1993 ja pelasi myös Mestareiden liigan edeltäjässä Euroopan cupissa. Heinäkuussa 1993 Lamptey siirtyi Eredivisie-seura PSV Eindhoveniin, jota hän edusti yhden kauden pelaten 22 ottelua, joissa syntyi kymmenen maalia.
Heinäkuussa 1994 Lamptey siirtyi Englannin valioliigan Aston Villaan, jota hän edusti vain yhden kauden pelaten kymmenen ottelua, ennen kuin hän siirtyi saman sarjan Coventry Cityyn. Coventryäkin Lamptey edusti vain kauden pelaten ainoastaan kuusi ottelua, kunnes hän siirtyi vuoden 1996 heinäkuussa Italian Serie B:n Unione Veneziaan.
Venetsiassa Lamptey viihtyi vain puoli vuotta. Hän siirtyi tammikuussa 1997 Primera División de Argentinan Unión Santa Fehen, jossa hän pelasi yhden vuoden ajan. Tammikuussa 1998 Lamptey siirtyi Turkin Superliigan MKE Ankaragücüün, josta hän siirtyi jo saman vuoden heinäkuussa Portugalin Primeira Ligan UD Leiriaan, jossa Lamptey pelasi yhden kauden aikana seitsemän ottelua.
Heinäkuussa 1999 Lamptey siirtyi Saksan 2. Bundesliigan Greuther Fürthiin, jota hän edusti kahden kauden ajan. Otteluita kertyi 36 ja maalejakin viisi. Heinäkuussa 2001 Lamptey siirtyi Saksasta Kiinaan. Uusi seura oli Kiinan Superliigan Shandong Luneng, jossa otteluita kertyi vuosina 2001-2002 37 ja maaleja seitsemän. Lamptey edusti vuodet 2003-2004 arabiemiirikuntalaista Al Nasria, vuodet 2005-2006 kotimaansa Asante Kotokoa, jossa hän voitti liigamestaruuden kaudella 2005 sekä eteläafrikkalaista Jomo Cosmosta, jossa hän päätti uransa vuonna 2008.
Lamptey voitti Ghanan alle 17-vuotiaiden kanssa MM-kultaa vuonna 1991, kisoissa, joissa Lamptey itse valittiin kisojen parhaaksi pelaajaksi. Ghanan jalkapallomaajoukkueessa hän pelasi vuosina 1991-1996 38 ottelua tehden kahdeksan maalia. Hän saavutti Ghanan kanssa pronssia vuoden 1992 kesäolympialaisista Barcelonasta pelaten turnauksessa Ghanan kaikissa kuudessa pelissä.
Nii Lamptey oli vuoden 1991 nuorten MM-kilpailuiden jälkeen yksi maailman lupaavimmista nuorista pelaajista. Hän oli jo tuota ennen siirtynyt vasta 15-vuotiaana Belgiaan kotimaastaan. Yksi kaikkien aikojen parhaista jalkapalloilijoista, brasilialainen Pelé, jopa kutsui Lampteyta nimellä "Uusi Pelé". Lampteyn ura oli kuitenkin rikkonainen ja se sisälsi monta seuraa ilman varsinaista läpimurtoa.
HMS Gotland (Gtd)
HMS Gotland (tunnus Gtd) on Ruotsin laivaston Gotland-luokan sukellusvene. Alus on edelleen palveluksessa vuonna 2015.
Alus tilattiin 28. maaliskuuta 1990 Kockumsilta Malmöstä, mutta suunnitelmat muutettiin 5. syyskuuta 1991 AIP-järjestelmän lisäämiseksi. Muutos kasvatti uppoumaa 200 tonnilla ja pituutta 7,5 metriä. Aluksen köli laskettiin 27. marraskuuta 1992 ja se laskettiin vesille 2. helmikuuta 1995. Alus valmistui heinäkuussa 1996 ja se liitettiin laivastoon 26. elokuuta 1999.
Alus oli vuokrattuna miehistöineen Yhdysvaltain laivastolle kesäkuusta 2005 elokuuhun 2007. Alus on palveluksessa 2015.
HMS Halland (Hnd)
HMS Halland (tunnus Hnd) on Ruotsin laivaston Gotland-luokan sukellusvene. Alus on edelleen palveluksessa vuonna 2015.
Alus tilattiin 28. maaliskuuta 1990 Kockumsilta Malmöstä, mutta suunnitelmat muutettiin 5. syyskuuta 1991 AIP-järjestelmän lisäämiseksi. Muutos kasvatti uppoumaa 200 tonnilla ja pituutta 7,5 metriä. Aluksen köli laskettiin 21. lokakuuta 1994 ja alus laskettiin vesille 27. syyskuuta 1996. Alus liitettiin laivastoon 26. heinäkuuta 1999.
Alus on palveluksessa 2015.
HMS Uppland (Upd)
HMS Uppland (tunnus Upd) on Ruotsin laivaston Gotland-luokan sukellusvene. Alus on edelleen palveluksessa vuonna 2015.
Alus tilattiin 28. maaliskuuta 1990 Kockumsilta Malmöstä, mutta suunnitelmat muutettiin 5. syyskuuta 1991 stirlingjärjestelmän lisäämiseksi. Muutos kasvatti uppoumaa 200 tonnilla ja pituutta 7,5 metriä. Aluksen köli laskettiin 14. tammikuuta 1994 ja alus laskettiin vesille 9. maaliskuuta 1996. Alus liitettiin laivastoon 26. heinäkuuta 1999.
Alus on palveluksessa 2015.
Emma Flood
Emma Flood (s. 13. lokakuuta 1990) on norjalainen tennispelaaja. Hän on voittanut urallaan kaksi ITF-turnausta kaksinpelissä ja yhden nelinpelissä. Flood edusti Norjaa Fed Cupissa ensimmäisen kerran vuonna 2007.
Vuonna 2014 Flood voitti Oslon 10 000 Yhdysvaltain dollarin ITF-turnauksen ja vuonna 2015 samanarvoisen turnauksen Jiangmenissa.
Matolampi (Laitila)
Matolampi on Varsinais-Suomessa Laitilan Torrella oleva järvi, joka kuuluu Sirppujoen vesistön Hankeranojan valuma-alueeseen.
Järven pinta-ala on 0,81 hehtaaria ja se on 150 metriä pitkä ja 70 metriä leveä. Siihen laskee yksi metsäoja ja siitä laskee metriä pitkä 650 metriä pitkä laskuoja Kytämäjärveen. Järvellä on on 380 metriä rantaviivaa ja sen ranta on pääosin moreenipohjaista metsämaastoa, joka on soistunutta. Rannat ovat asumattomia.
Kytämänjärvi
Kytämänjärvi on Varsinais-Suomessa Laitilan Torren ja Laustin välissä sijaitseva järvi, joka kuuluu Sirppujoen vesistön Hankeranojan valuma-alueeseen. Järven vedenpinta on laskettu ja se on nykyään kaksiosainen.
Järven pinta-ala on 6,7 hehtaaria ja se on 700 metriä pitkä ja 150 metriä leveä. Vedenpinnan laskun jälkeen järvessä on kaksi kanavalla yhdistettyä vesiallasta, joista suurempi on 450 metriä pitkä ja pienempi on kasvamassa umpeen. Siihen laskee kaksi metsäojaa ja yksi pelto-oja. Toinen oja on Matolammen laskuoja. Järven luusua sijaitsee järven pohjoisrannalla, josta saa alkuunsa 2,3 kilometriä pitkä laskuoja, joka yhtyy Hankeranojaan, joka vuoristaan yhtyy Sirppujokeen.
Järvellä on on 1,9 kilometriä rantaviivaa ja sen ranta on pääosin moreenipohjaista metsämaastoa, joka on soistunutta eteläisen osan ympäriltä. Rannoille on rakennettu neljä loma-asuntoa, joille johtaa tiet Kalannista ja Laitilasta.
Järvi oli vuoden 1984 peruskartassa 730 metriä pitkä ja erillisiä vesialtaita erottava pieni kanava on ollut luontainen salmi. Rantaviiva on vuoden 1984 jälkeen kutistunut moni paikoin, joten järven vedenpinta on alentunut selvästi.
Baba Rahman
Abdul "Baba" Rahman (s. 2. heinäkuuta 1994 Tamale) on ghanalainen jalkapalloilija, joka edustaa saksalaista Schalkea lainalla Chelseasta. Pelipaikaltaan vasenjalkainen Rahman on vasen laitapuolustaja. Hän kuuluu myös Ghanan jalkapallomaajoukkueeseen.
Rahman aloitti ammattilaisuransa vuonna 2011 kotimaansa pääsarjan Asante Kotokossa, jossa hän oli lainalla Dreamz FC:stä. Rahman pelasi Asante Kotokossa 25 ottelua kaudella 2011–2012 ja voitti Ghanan mestaruuden. Heinäkuussa 2012 Rahman siirtyi Saksan Bundesliigan nousseeseen Greuther Fürthiin, jonka paidassa hän debytoi Bundesliigassa syyskuussa 2012 Fortuna Düsseldorfia vastaan. Rahman pelasi kaudella 2012–2013 Fürthin paidassa 20 ottelua seuran pudotessa 2. Bundesliigaan, jossa Rahman pelasi seuraavalla kaudella 22 ottelua.
Rahman aloitti kauden 2014–2015 tehokkaasti tehden kahdessa ensimmäisessä 2. Bundesliiga-ottelussa Fürthille yhtä monta maalia. Elokuussa 2014 hän siirtyi kuitenkin Bundesliigan FC Augsburgiin, jossa hän debytoi vielä samassa kuussa TSG 1899 Hoffenheimiä vastaan. Rahman pelasi kaudella 2014–2015 Augsburgin paidassa 31 bundesliigaottelua.
Elokuussa 2015 Rahman siirtyi Englannin valioliigan hallitsevaan mestarijoukkueeseen Chelsea FC:hen.
Rahman on kuulunut vuodesta 2010 lähtien Ghanan alle 20-vuotiaiden maajoukkueeseen, jonka kapteeni hän on. Vuoden 2013 alle 20-vuotiaiden MM-kilpailuissa Rahman pelasi Ghanan jokaisessa seitsemässä ottelussa, kun Ghana saavutti pronssia.
Ghanan jalkapallomaajoukkueessa Rahman debytoi syyskuussa 2014 Afrikan-mestaruuskarsinnassa Togoa vastaan. Hän kuului Ghanan joukkueeseen myös itse vuoden 2015 Afrikan-mestaruuskilpailuissa, joissa hän pelasi Ghanan jokaisessa kuudessa ottelussa ja saavutti hopaea.
Caroline Rohde-Moe
Caroline Rohde-Moe (s. 10. huhtikuuta 1992 Blommenholm) on norjalainen tennispelaaja. Hän on voittanut urallaan kaksi ITF-turnausta nelinpelissä. Rohde-Moe edusti Norjaa Fed Cupissa ensimmäisen kerran vuonna 2009.
Rohde-Moe on pelannut tennistä vuodesta 2011 lähtien Yhdysvalloissa, jossa hän opiskeli Mississippin yliopistossa, valmistuen sieltä vuonna 2014.
Charlotte (Yhdistyneen kuningaskunnan prinsessa)
Prinsessa Charlotte (; s. 2. toukokuuta 2015 Lontoo) on prinssi Williamin ja hänen puolisonsa herttuatar Catherinen tytär ja toinen lapsi. Hän on Walesin prinssi Charlesin lapsenlapsi ja neljäntenä kruununperimysjärjestyksessä.
Prinsessa Charlottella on kaksi sisarusta, isoveli prinssi George ja pikkuveli prinssi Louis.
Hepojärvi (Laitila)
Hepojärvi on Varsinais-Suomessa Laitilan Haarolla oleva järvi, joka kuuluu Sirppujoen vesistön Kettujoen valuma-alueella.
Järven pinta-ala on 27 hehtaaria ja se on 1,3 kilometriä pitkä ja 250 metriä leveä. Siihen laskee seitsemän laskuojaa. Järven luusua sijaitsee järven lounaisrannalla, josta saa alkunsa Vihonojana alkava Kettujoki.
Järvellä on 3,4 kilometriä rantaviivaa ja sen ranta on kallio- tai moreenipohjaista metsämaastoa. Länsirannalle rajautuu kaksi peltoa ja rannoille on rakennettu parikymmentä loma-asuntoa sekä maatila, joille johtaa tiet Laitilasta.
Järvessä elää ainakin ahven, särki ja lahna. Järven kalakanta on vuosien saatossa kääpiöitynyt ja sitä alettiin vuonna 2000 hoitokalastamaan. Tämä on kasvattanut kalojen keskikokoa. Rapukanta romahti 1980-luvulla eikä se ole vieläkään siitä toipunut.
Järven luusuaan on rakennettu pohjapato, joka pitää vedenpinnan korkeutta yllä. Tämän on katsottu parantaneen veden laatua.
Järvellä on yleinen uimaranta, jonka rantasaunaa hoitaa Kotiseutuyhdistys Suhina r.y..
Dolakhan piirikunta
Dolakhan piirikunta (, joskus näkyy muodossa "Dolkha") on yksi Nepalin 75 piirikunnasta. Se sijaitsee Nepalin Keskisen kehitysalueen Janakpurin vyöhykkeellä, pääkaupunki Kathmandusta itäkoilliseen.
Vuoristoinen piirikunta rajautuu pohjoisessa Kiinan Tiibetin autonomiseen alueeseen. Nepalin piirikunnista naapureita ovat Solukhumbu idässä, Ramechhap etelässä ja Sindhupalchok lännessä.
Dolakhassa asui vuonna 2011 yhteensä 186 557 ihmistä 45 688 perhekunnassa. Piirikunnan pinta-ala on 2 191 neliökilometriä ja väestötiheys 85 as./km. Vuonna 2011 vuoristoisen piirikunnan ainoa kaupunki oli sen hallintokeskuksena toimiva, maantieteellisesti hajanainen Bhimeshwor (6 076 taloutta, 22 537 as., 2011), jonka keskustaajama tunnetaan nimellä "Charikot". Se sijaitsee linnuntietä noin 73 kilometriä Kathmandusta itään. Joulukuussa 2014 Nepal ilmoitti Jirin kaupungin perustamisesta piirikuntaan. Jirin taajama sijaitsee linnuntietä noin 19 kilometriä Charikotin taajamasta itään. Vuonna 2011 Jirin kyläkomitean alueen asukasluku oli 7 373 henkeä; kaupunkia muodostettaessa Jiriin liitettiin alueita läheisistä kyläkomiteoista.
Dolakhan piirikunta oli yksi pahoin kärsineitä seutuja 25. huhtikuuta 2015 sattuneessa maanjäristyksessä ja sen piirikunnan lähistölle osuneiden jälkijäristysten (26. huhtikuuta (M6,7) ja 12. toukokuuta (M7,3)) seurauksista. Piirikunnan rakennuksista yli 80 prosenttia raportoitiin tuhoutuneiksi. Vuoristoisen, kulkuyhteyksiltään haastavan piirikunnan kuolonuhrien kokonaismäärä ei vielä ollut selvillä 1,5 viikon kuluttua järistyksestä. Toukokuun 12. jälkijäristyksen yhteydessä raportoitiin uusista kuolonuhreista piirikunnassa. Jo ennen toukokuun voimakasta jälkijäristystä, alue oli kärsinyt suuria tuhoja aiemmista järistyksistä ja maanvyöryt olivat katkoneet tieyhteyksiä, mikä esti avustuskuljetuksia moniin piirikunnan kyliin. Toukokuun 12. päivän ison jälkijäristyksen seurauksena raportoitiin uusien vuoristokylien kuten Singati Bajar tuhoutumisista ja joidenkin avustusjakelupisteiden hautautumisesta maanvyöryn alle.
Luonnonmaantieteellisesti piirikunta ryhmitellään usein Nepalin Itäisen vuoristovyöhykkeen osaksi. Tarkempi ilmastollinen aluejaottelu kertoo paremmin Dolakhan piirikunnan monimuotoisuudesta. Sen mukaan piirikunnasta 1,9 % kuuluu ylempään trooppiseen, 26,2 % subtrooppiseen, 28,5 % lauhkeaan, 16,6 % subalpiiniseen, 9,4 % alpiiniseen, ja 17,4 % ylempään vuoristovyöhykkeeseen (nival zone) sekä 0,0 % on vesistöjen peitossa.
Knut Aas
Knut Olav Aarne Aas (18. tammikuuta 1929 Heinola – 27. toukokuuta 2006 Helsinki) oli suomalainen poliisineuvos ja Liikkuvan poliisin päällikkö.
Aas valmistui lainopin kandidaatiksi 1957, ja hän sai varatuomarin arvon 1962.
Aas toimi konstaapelina, puolustuslaitoksen ylietsivänä, puolustusministeriön reviisorina, Espoon apulaisnimismiehenä sekä poliisiopiston opettajana ja varajohtajana. Espoossa apulaisnimismiehenä ollessaan Aas oli vuonna 1960 mukana Bodominjärven kolmoissurman tutkinnassa ja vielä syksyllä 2005 hän oli todistajana Espoon käräjäoikeudessa Nils Gustafssonia vastaan käydyssä oikeudenkäynnissä.
Aas oli Liikkuvan poliisin päällikkönä 23 vuoden ajan 1969–1992. Hän sai poliisineuvoksen arvon 1978 ja jäi eläkkeelle 1992.
Luettelo tenniksen kaksinpelin Norjan mestareista
Tämä on luettelo tenniksen kaksinpelin Norjan mestareista. Ulkokentillä on kilpailtu Norjan mestaruuksista vuodesta 1910 lähtien ja sisäkentillä vuodesta 1927.
Hannele Rantala
Hannele Rantala (s. 1952 Helsinki) on suomalainen valokuvataiteilija.
Rantala kävi ensimmäisten joukossa 1960-luvulla perustetun Savonlinnan taidelukion, opiskeli Helsingin
Vapaassa taidekoulussa 1973–1974 ja sitten valokuvausta Taideteollisessa korkeakoulussa 1974–1979. Hän kävi myös Sanoman toimittajakoulun 1976 ja pääsi ensimmäisenä naisena Helsingin Sanomien lehtikuvaajaksi.
Rantala on asunut pitkään Ranskassa ja Belgiassa ja työskenteli 1980-luvun alkupuolella Moskovassa, jossa hän teki lehtikuvaustyön lisäksi muun muassa käsikirjoitetun värivalokuvateoksen kymmenvuotiaan "Natasha"-koulutytön päivästä. 1970-luvun loppupuolen niukat mustavalkokuvat muodostavat kokonaisuuden "Suomalainen sarja". 1980-luvun alussa Rantala tutki Henri Cartier-Bressonin ajattelua "Ranskalaisessa sarjassaan". 1980-luvun alusta. Pariisissa vuosina 1992–1994 syntyi trilogia "Entre monde et paradis" (Maailman ja paratiisin rajalla) kaduilta ja roskakoreista löydetyistä kasveista. Rantalan muita valokuvakokonaisuuksia ovat "38 lukkoa" (1997), "47 lähtöä" (1999), "Ruusu ja naula" (2001), "Passikuvia" (2002) sekä "Toisella rannalla" (2004–2014). Valokuvakokoelmien lisäksi Hannele Rantala on viime vuosina tehnyt käsitetaidetta ja performansseja kuten "Less than nothing" (Tukholma ja Viipuri 2008), "Har du sett denna kvinna?" (Tukholma 2011), "Sininen huivi" (2012), "Cry" (Norja 2013) ja "The Bridge" (New York 2014). Elina Salorannan kanssa Rantala on tehnyt interventioteoksia suomalaisissa taidemuseoissa. Hän on tehnyt taiteellista yhteistyötä myös valokuvaaja Elina Brotheruksen ja Milja Laurilan kanssa.
Rantala on pitänyt lukuisia näyttelyjä Suomen lisäksi muun muassa Brysselissä, Québecissä, Ateenassa ja New Yorkissaja hänen teoksiaan on muun muassa Suomen valokuvataiteen museon kokoelmissa.
Rantalan retrospektiivinen näyttely "Ihanien aikojen loppu" oli esillä Suomen valokuvataiteen museossa elokuuhun 2015.
Victor Espinoza
Victor Espinoza (s. 23. toukokuuta 1972 Tulancingo) on meksikolainen jockey. Hän on voittanut kolmivuotiaille hevosille tarkoitetun laukkakilpailun Kentucky Derbyn kolmeen kertaan.
Dragsvik (Norja)
Dragsvik on Norjassa, Sognin ja Fjordanen läänissä Balestrandin kunnassa sijaitseva paikka. Sieltä on Fjord 1:n tarjoamia lauttayhteyksiä Hellaan (Riksvei 55) ja Vangsnesiin (Riksvei 13). Dragsvikiä ympäröi Sognevuono.
Kristiina Vuori
Kristiina Vuori (s. 1967) on suomalainen kirjailija. Kristiina Vuori on hänen taiteilijanimensä. Hän on keskittynyt kirjoittamaan historiallisia romaaneja.
Dhadingin piirikunta
Dhadingin piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeellä, pääkaupunki Kathmandusta luoteeseen.
Piirikunta rajautuu pohjoisessa idässä Rasuwan, Nuwakotin ja Kathmandun piirikuntiin, etelässä Makwanpurin ja Chitawanin sekä idässä Gorkhan piirikuntaan. Pohjoisessa piirikunnalla on kaistale yhteistä rajaa Kiinan Tiibetin autonomisen alueen kanssa.
Dhadingissa asui vuonna 2011 yhteensä 73 851 perhekuntaa, joihin kuului yhteensä 336 067 henkeä. Piirikunnan pinta-ala on 1 926 neliökilometriä ja asukastiheys 175 as./km. Hallinnollinen keskus oli tuolloin Dhadingbesiin kylätaajama Nilkanthan kyläkehityskomitean (VDC) alueella. Vuonna 2014 piirikuntaan perustettiin Nilkanthan kaupunki (Nilkanthan VDC:ssä 20 182 as., 2011).
Dhadingin piirikunta oli yksi pahoin kärsineitä seutuja 25. huhtikuuta 2015 sattuneessa maanjäristyksessä. Piirikunnan rakennuksista yli 80 prosenttia raportoitiin tuhoutuneiksi.
Luonnonmaantieteellisesti piirikunta ryhmitellään osaksi Nepalin Keskistä kumpuvyöhykkettä. Tarkemmassa jaottelussa piirikunnasta 0,0 % (hiukan) sisällytetään alempaan trooppiseen, 39,7 % ylempään trooppiseen, 35,1 % subtrooppiseen, 10,8 % lauhkeaan, 7,7 % subalpiiniseen ja 3,2 % alpiiniseen kasvillisuusvyöhykkeeseen sekä 2,5 % ylempään vuoristovyöhykkeeseen (nival zone) ja 0,9 % vesistöihin kuuluvaksi. Shivapuri Nagarjunin kansallispuisto sijaitsee piirikunnan alueella.
Hella (Leikanger)
Hella on Norjassa, Sognin ja Fjordanen läänissä Leikangerin kunnassa sijaitseva paikka. Sieltä on Fjord 1:n tarjoamia lauttayhteyksiä Dragsvikiin (Riksvei 55) ja Vangsnesiin (Riksvei 13). Hellaa ympäröi Sognevuono.
Sabako
Sabako (myös "Shabaka") oli Egyptin Nubialaisdynastian aikainen hallitsija 700-luvulla eaa. Hän kuului hallitsijasukuun, joka saapui Egyptiin Nubiasta eli Kushilaisvaltiosta. Sabakoa pidetään nubialaisdynastian perustajana, vaikka jo hänen edeltäjänsä Piye alisti Egyptin vuonna 725 eaa. alkaneessa hyökkäyksessä. Sabakon seuraaja oli Shebitku.
Bhaktapurin piirikunta
Bhaktapurin piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeellä ja on pääkaupunki Kathmandun itäpuolella.
Piirikunta rajautuu pohjoisessa Kathmandun, idässä ja etelässä Kavrepalanchokin ja lounaassa Lalitpurin piirikuntaan.
Bhaktapurin piirikunnassa oli vuonna 2011 yhteensä 68 636 perhekuntaa, joihin kuului yhteensä 304 651 henkeä. Piirikunnan pinta-ala on 119 neliökilometriä ja asukastiheys 2 560 as./km. Hallinnollinen keskus on Bhaktapurin kaupunki (81 748 as., 2011). Muita kaupunkeja ovat Madhyapur Thimi (83 036 as., 2011) sekä vuonna 2014 perustetut Anantalingeswor, Changunarayan, Mahamanjushri-Nagarkot ja Suryabinayak.
Ekologis-hallinnollisesti tämä Kathmandun laaksossa sijaitseva piirikunta ryhmitellään osaksi Nepalin Keskistä kumpuvyöhykkettä. Tarkemmassa jaottelussa piirikunnasta 99,4 % sisällytetään subtrooppiseen ja 0,6 % lauhkeaan kasvillisuusvyöhykkeeseen kuuluvaksi.
Bhaktapurin piirikunta kärsi merkittäviä tuhoja 25. huhtikuuta 2015 sattuneessa maanjäristyksessä.
Kathmandun piirikunta
Kathmandun piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeellä ja sisältää pääkaupunki Kathmandun ja kymmenkunta lähikaupunkia.
Piirikunta rajautuu koillisessa Sindhupalchokin, idässä Kavrepalanchokin, etelässä Bhaktapurin ja Lalitpurin, lännessä Makwanpurin ja Dhadingin sekä pohjoisessa Nuwakotin piirikuntaan.
Kathmandun piirikunnassa asui vuonna 2011 yhteensä 436 344 perhekuntaa, joihin kuului yhteensä 1 744 240 henkeä. Piirikunnan pinta-ala on 395 neliökilometriä ja väestötiheys 4 416 as./km. Hallinnollinen keskus on Kathmandun kaupunki (975 453 as., 2011). Muita piirikunnan kaupunkeja ovat Kirtipur (65 602 as.) ja vuonna 2014 perustetut Budhanilkantha, Chandragiri, Dakshinkali, Gokarneswor, Kageswori-Manohara, Nagarjun, Shankarapur, Tarakeswor ja Tokha. Vuonna 2014 perustettujen kaupunkien seurauksena koko piirikunnan alue muodostuu kaupungeista.
Luonnonmaantieteellisesti piirikunta ryhmitellään osaksi Nepalin Keskistä kumpuvyöhykkettä. Tarkemmassa jaottelussa piirikunnasta 88,2 % sisällytetään subtrooppiseen ja 11,8 % lauhkeaan kasvillisuusvyöhykkeeseen kuuluvaksi.
Kathmandun piirikunta kärsi suuria tuhoja 25. huhtikuuta 2015 sattuneessa maanjäristyksessä ja sen jälkijäristyksissä.
Alexander Tettey
Alexander Banor Tettey (s. 4. huhtikuuta 1986 Accra, Ghana) on ghanalaissyntyinen norjalainen jalkapalloilija, pelipaikaltaan puolustava keskikenttäpelaaja. Hän edustaa Englannin mestaruussarjassa pelaavaa Norwich Cityä, johon siirtyi kesällä 2012.
Ghanan pääkaupungissa Accrassa syntynyt ja kasvanut Tettey muutti 13-vuotiaana Bodøn kaupunkiin Norjaan. Hänellä ei ole enää synnyinmaansa kansalaisuutta, sillä Norja ei salli kaksoiskansalaisuutta.
Tettey teki läpimurtonsa kansainväliselle tasolle Rosenborgin joukkueessa, josta siirtyi kesällä 2009 Ranskan pääsarjan Ligue 1:n Rennesiin.
Ranskassa Tettey pelasi kolmen kauden ajan, kunnes siirtyi elokuussa 2012 tuolloin Englannin Valioliigassa pelanneeseen Norwich Cityyn.
Norjan A-maajoukkueessa Tettey debytoi elokuussa 2007 Argentiinaa vastaan. Ensimmäisen maaottelumaalinsa hän teki maaliskuussa 2015 Kroatiaa vastaan.
Mats Møller Dæhli
Mats Møller Dæhli (s. 2. maaliskuuta 1995 Oslo) on norjalainen jalkapalloilija, pelipaikaltaan keskikenttäpelaaja. Hän edustaa Saksan Bundesliigassa pelaavaa SC Freiburgia, johon siirtyi tammikuussa 2015 Englannin mestaruussarjan Cardiff Citystä.
Dæhli kuului vuosina 2011–2013 maineikkaan Manchester Unitedin akatemiaan. Hän voitti ensimmäisellä United-kaudellaan seuran vuoden parhaan akatemiapelaajan palkinnon. Kesällä 2013 Dæhli palasi edustusjoukkuepelien perässä takaisin kotimaahansa Moldeen.
Tammikuussa 2014 Dæhli siirtyi Molden entisen managerin Ole Gunnar Solskjærin perässä Englannin Valioliigan Cardiff Cityyn. Hän debytoi joukkueessa 25. tammikuuta FA Cupin ottelussa Bolton Wanderersia vastaan.
Ensimmäisen Valioliigamaalinsa Dæhli teki 29. maaliskuuta 2014 West Bromwich Albionia vastaan pelatun ottelun lisäajalla. Dæhlin maali tasoitti ottelun 3-3 -tilanteeseen. Lopulta Cardiffin pistesaldo ei kuitenkaan riittänyt sarjassa säilymiseen, ja joukkue putosi sarjatasoa alemmas mestaruussarjaan.
Tammikuun 2015 siirtoikkunan avautuessa Dæhli siirtyi Bundesliigassa pelaavaan SC Freiburgiin.
Norjan A-maajoukkueessa Dæhli debytoi 18-vuotiaana marraskuussa 2013. Ensimmäisen maaottelumaalinsa hän teki lokakuussa 2014 Maltaa vastaan.
Dæhlin äiti Mette Møller on Dagbladetin kuvaaja, ja isä Truls Dæhli kilpailevan Verdens Gangin urheilutoimittaja.
Tarik Elyounoussi
Tarik Elyounoussi (s. 23. helmikuuta 1988 Al Hoceima, Marokko) on marokkolaissyntyinen norjalainen jalkapalloilija, pelipaikaltaan yleensä vasen laituri tai hyökkääjä. Hän on pelannut kotimaansa lisäksi muun muassa Alankomaissa ja Saksassa.
Al Hoceiman kaupungissa Marokossa syntynyt ja kasvanut Elyounoussi muutti 12-vuotiaana perheensä kanssa Norjaan. Hänellä ei ole enää synnyinmaansa kansalaisuutta, sillä Norja ei salli kaksoiskansalaisuutta. Elyounoussin serkku Mohamed Elyounoussi on myös norjalainen maajoukkuetason jalkapalloilija.
Elyounoussi siirtyi kesällä 2008 Tippeligaenin Fredrikstadista Eredivisiessä pelaavaan Heerenveeniin. Tammikuussa 2011 Elyounoussi palasi takaisin Fredrikstadiin, josta siirtyi elokuussa 2012 toiseen norjalaisseuraan Rosenborgiin.
Toisella yrityksellään ulkomailla Elyounoussin suunnaksi valikoitui Bundesliigan TSG 1899 Hoffenheim, minne hän siirtyi heinäkuussa 2013.
Norjan A-maajoukkueessa Elyounoussi debytoi toukokuussa 2008 Uruguayta vastaan ja teki ensimmäisen maaottelumaalinsa oltuaan kentällä vain neljä minuuttia.. Heinäkuuhun 2018 mennessä hän on pelannut 48 maaottelua ja tehnyt niissä yhdeksän maalia.
Christian Landu Landu
Christian Tamba Landu Landu (s. 25. tammikuuta 1992 Stavanger) on norjalainen jalkapalloilija, pelipaikaltaan puolustava keskikenttäpelaaja. Hän on edustanut tammikuusta 2015 lähtien Tippeligaenissa pelaavaa Tromsø IL:ää.
Landu Landun vanhemmat ovat kotoisin Kongon demokraattisesta tasavallasta.
Landu Landu on edustanut Norjaa kaikissa ikäkausimaajoukkueissa U15-ikäluokasta lähtien.